ནང་ཆོས་ལ་གོ་རྟོགས་དམན་པའི་སྤྱི་ཚོགས་ནང་མང་ཚོགས་སུ་གོ་བདེ་ཞིང་ཡིད་ལ་འཇགས་སླ་བའི་གོ་ཙ་ཉན་བདེའི་བཀའ་མོལ་གསུངས་ཐུབ་པ་ནི་ཆོས་འཆད་ཁྲིད་པ་ཞིག་ལ་ངེེས་པར་དགོས་པའི་ཁྱད་ཆོས་གལ་ཆེ་ཞིག་ལོས་ཡིན་ཡང་།བློ་རབ་འབྲིང་ཐ་གསུམ་དང་བསྟུན་ནས་ཆོས་ཚུལ་ཡང་ཕྲ་རགས་བར་གསུམ་འཆད་ཤེས་དགོས་པ་ལས།ཐུག་ཚོད་ལ་བརྒྱ་ཁ་གཅིག་ཆོད་བྱ་མི་རུང་།ཁྱད་པར་སྐབས་གང་ཡིན་གྱི་བརྗོད་དོན་ལ་མཐར་ཆོད་པའི་གཞུང་བཤད་དང་།རྩོད་བཤད་གཏིང་ཚུགས་པ་དགོས་པ་ལས།སྐབས་དོན་སྟོར་ནས་བཀའ་མོལ་མང་ཆེ་ཤོས་སྤྱི་ཚོགས་ཇུས་གཏོགས་འབའ་ཞིག་ཏུ་སོང་དྲགས་པས་འོག་གི་སློབ་ཚོགས་རྣམས་སྐད་ཤོར་བའི་དགོད་བྲོ་བའི་གནས་ཚུལ་བྱུང་བ་ལའང་ཐུགས་སྣང་དགོས།